ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1795/96 υποβολή: David Bowe (PSE) προς το (5 Iουλίου 1996)

Θέμα: Εσωτερική αγορά ηλεκτρικής ενέργειας

Προτίθεται το Συμβούλιο να καθιερώσει μηχανισμούς διαβούλευσης για τον τομέα της ηλεκτρικής ενέργειας ούτως ώστε οι εργοδότες και οι συνδικαλιστικές ενώσεις του τομέα να μπορέσουν να συναντηθούν για να συζητήσουν τις επιπτώσεις της εσωτερικής αγοράς ηλεκτρικής ενέργειας στις δημόσιες υπηρεσίες, το περιβάλλον, τις ενεργειακές διαρθρώσεις και την απασχόληση; Εάν όχι, μπορεί να μας εξηγήσει γιατί;

Απάντηση (7 Νοεμβρίου 1996)

Το Συμβούλιο εφιστά την προσοχή του αξιότιμου κ. βουλευτή στο ψήφισμα του Συμουλίου σχετικά με τη Λευκή Βίβλο «Ενεργειακή πολιτική για την Ευρωπαϊκή Ένωση» ((ΕΕ L 42 της 18.2.1992, σελ. 15. )). Στο εν λόγω ψήφισμα το Συμβούλιο «καλεί την Επιτροπή να συνεχίσει αυτή τη διαδικασία διαβουλεύσεων στο πλαίσιο μιας κοινοτικής ενεργειακής πολιτικής».

Το Συμβούλιο πιστεύει ότι οι διαβουλεύσεις στον τομέα της ενέργειας σε επίπεδο Ευρωπαϊκής Ένωσης μπορούν να διεξαχθούν στο συγκεκριμένο πλαίσιο και δεν βλέπει ποιό θα ήταν το κέρδος από τη δημιουργία επιπροσθέτων παράλληλων διαδικασιών διαβουλεύσεων σε επιμέρους τομείς.

Το Συμβούλιο σημείωσε ότι το Ευρωπαϊκό Κοινοβούλιο στη γνωμοδότησή του για την εσωτερική αγορά ηλεκτρικής ενέργειας ((ΕΕ C 300 της 13.11.1995, σελ. 44. )) καλεί τα κράτη μέλη «να συστήσουν Συμβούλιο Φυσικού Αερίου και Ηλεκτρικής Ενέργειας ή παρόμοιο οργανισμό».

Το Συμβούλιο σημείωσε επίσης ότι η Επιτροπή δεν περιέλαβε την υπόδειξη αυτή στην τροποποιημένη της πρόταση.

Όπως φαίνεται από το σκεπτικό του Συμβουλίου για την κοινή θέση σχετικά με την οδηγία που αφορά τους κανόνες για την Εσωτερική Αγορά Ηλεκτρικής Ενέργειας ((Εγκρίθηκε από το Συμβούλιο στις 15 Ιουλίου 1996. )), η δομή της οδηγίας οδηγεί πλέον στο να δοθεί μεγαλύτερη έμφαση στο ρόλο των κρατών μελών όσον αφορά τα εκτελεστικά μέτρα.

Κατά συνέπεια, το Συμβούλιο έκρινε ότι δεν υπάρχει λόγος να συμπεριληφθούν διατάξεις στην οδηγία σχετικά με το πώς θα διοργανώνουν τα κράτη μέλη τις διαβουλεύσεις μεταξύ εργοδοτών και συνδικαλιστικών ενώσεων στον τομέα της ηλεκτρικής ενέργειας.
ΓΡΑΠΤΗ ΕΡΩΤΗΣΗ E-2162/96 υποβολή: Miguel Arias Caρete (PPE) προς την Επιτροπή (2 Αυγούστου 1996)

Θέμα: Έλεγχος των αποσύρσεων οπωροκηπευτικών στην Ιταλία

Κατά τους ελέγχους που πραγματοποίησε το Ελεγκτικό Συνέδριο διαπιστώθηκαν, σύμφωνα με όσα αναφέρονται στην ετήσια έκθεση του Οργάνου αυτού για το οικονομικό έτος 1994, παρατυπίες όσον αφορά την αυστηρότητα των διαδικασιών που σχετίζονται με τις αποσύρσεις οπωροκηπευτικών στην Ιταλία, γεγονός που δημιουργεί αμφιβολίες σχετικά με το κατά πόσον οι ποιοτικοί έλεγχοι, τους οποίους πραγματοποίησαν οι ιταλικές αρχές, υπήρξαν εξαντλητικοί.

Με δεδομένη την απάντηση της Επιτροπής προς το Ελεγκτικό Συνέδριο, σύμφωνα με την οποία οι ελεγκτές της θα προέβαιναν σε λεπτομερειακή εξακρίβωση των γεγονότων, ποιά ήταν τα αποτελέσματα των ελέγχων αυτών και ποιές οι δημοσιονομικές συνέπειες στην εκκαθάριση των λογαριασμών;

Απάντηση του κ. Fischler εξ ονόματος της Επιτροπής (25 Σεπτεμβρίου 1996)

Στην έκθεση του 1994 το Ελεγκτικό Συνέδριο εξέφρασε πραγματικά αμφιβολία για την αυστηρότητα των ποιοτικών ελέγχων που πραγματοποιούν οι ιταλικές αρχές.

Το Δικαστήριο επιβεβαίωσε μόνον τις χρηματοδοτικές αποζημιώσεις για την απόσυρση, που καταβλήθηκαν αχρεωστήτως. Ωστόσο, κατά τους ελέγχους που πρόκειται να πραγματοποιηθούν στην Ιταλία για τις αποσύρσεις των οπωροκηπευτικών, η Επιτροπή θα λάβει υπόψη της τις παρατηρήσεις του Δικαστηρίου, και θα συναγάγει, στο πλαίσιο της εκκαθάρισης λογαριασμών του οικονομικού έτους 1994, τις ενδεχόμενες επιβαλλόμενες οικονομικές συνέπειες.
ΓΡΑΠΤΗ ΕΡΩΤΗΣΗ E-2281/96 υποβολή: Joan Colom i Naval (PSE) προς την Επιτροπή (27 Αυγούστου 1996)

Θέμα: Ποιότητα των υδάτων για κολύμβηση στην Ολλανδία

Σύμφωνα με τη δέκατη τρίτη έκθεση της Επιτροπής σχετικά με την ποιότητα των υδάτων για κολύμβηση το 1995, στην Ολλανδία, το 0% των σημείων μέτρησης των παραλιακών υδάτων και μόλις το 18% των εσωτερικών υδάτων ανταποκρινόταν στις απαιτούμενες ποιοτικές προδιαγραφές.

Έχει λάβει η Επιτροπή κάποιο μέτρο για την αντιμετώπιση της κατάστασης αυτής;

Κοινή απάντηση του κ. Bjerragaard εξ ονόματος της Επιτροπής στις γραπτές ερωτήσεις E-2281/96 και E-2282/96 (25 Σεπτεμβρίου 1996)

Η μη ικανοποιητική κατάσταση όσον αφορά την ποιότητα των υδάτων κολύμβησης στις Κάτω Χώρες έχει ήδη επισημανθεί στην έκθεση της Επιτροπής για την ποιότητα των υδάτων κολύμβησης το 1995, η οποία δημοσιεύτηκε πρόσφατα.

Η Επιτροπή αποφάσισε να ζητήσει τη γνώμη των ολλανδικών αρχών επί του συγκεκριμένου προβλήματος με προειδοποιητική επιστολή, η οποία αποτελεί το πρώτο βήμα στο πλαίσιο της διαδικασίας που προβλέπεται από το άρθρο 169 της συνθήκης ΕΚ.

Οσον αφορά την κακή ποιότητα των υδάτων κολύμβησης στο εσωτερικό της Γερμανίας, η Επιτροπή, η οποία επεσήμανε την κατάσταση εδώ και καιρό, έχει θέσει σε εφαρμογή την διαδικασία παραβάσεων διατυπώνοντας αιτιολογημένη γνώμη, η οποία αποτελεί το τελευταίο στάδιο της διαδικασίας πριν από την προσφυγή στο Δικαστήριο, όπως προβλέπει το άρθρο 169 της ανωτέρω συνθήκης, και η οποία έχει ήδη κοινοποιηθεί. Η εν λόγω διαδικασία έχει πάρει το δρόμο της.
ΓΡΑΠΤΗ ΕΡΩΤΗΣΗ E-2354/96 υποβολή: Ian White (PSE) προς την Επιτροπή (27 Αυγούστου 1996)

Θέμα: Νομική Μονάδα της ΓΑΧΙ - διεκπεραίωση καταγγελιών σχετικά με το περιβάλλον

Χρησιμοποιεί η Νομική Μονάδα της ΓΔΧΙ εθνικούς εμπειρογνώμονες για τη διεκπεραίωση σχετικών με το περιβάλλον καταγγελιών, εμπειρογνώμονες που είχαν αμέσως εμπλακεί στην υπεράσπιση των καταγγελιών αυτών εξ ονόματος της εθνικής τους κυβέρνησης; Δεδομένου ότι τούτο συνιστά παράβαση των κανόνων επαγγελματικής συμπεριφοράς επί νομικών υποθέσεων σε πολλά κράτη μέλη, συμφωνεί η Επιτροπή ότι είναι πιθανόν να διακυβευθεί έτσι η ικανότητά της να αντιμετωπίζει τις καταγγελίες αυτές με αντικειμενικό τρόπο; Τί μέτρα λαμβάνονται για να διορθωθεί η απαράδεκτη αυτή κατάσταση;

Απάντηση της κας Bjerregaard εξ ονόματος της Επιτροπής (17 Οκτωβρίου 1996)

Η χρήση εθνικών εμπειρογνωμόνων προκειμένου αυτοί να παράσχουν τη συνδρομή τους για συγκεκριμένους σκοπούς, αποτελεί γενική πολιτική της Επιτροπής. Οι εμπειρογνώμονες επιλέγονται βάσει της ειδικότητάς τους και των αναγκών της Επιτροπής.

Στο πλαίσιο της πολιτικής αυτής, η Γενική Διεύθυνση Περιβάλλοντος, Πυρηνικής Ασφάλειας και Προστασίας των Πολιτών, χρησιμοποιεί εθνικούς εμπειρογνώμονες για να συνδράμουν το μόνιμο προσωπικό της. Στις αρχές Σεπτεμβρίου του 1996, αποσπάστηκαν τρεις εθνικοί εμπειρογνώμονες στην μονάδα που ασχολείται με νομικά ζητήματα, την νομοθεσία και εφαρμογή της κοινοτικής νομοθεσίας, έναντι δεκαέξι υπαλλήλων βαθμού Α.

Η Επιτροπή βεβαιούται για την μη ύπαρξη αντιφάσεως μεταξύ των καθηκόντων των εν λόγω εμπειρογνωμόνων και των πρώην καθηκόντων τους σε εθνικό επίπεδο.
ΓΡΑΠΤΗ ΕΡΩΤΗΣΗ E-2559/96 υποβολή: Riccardo Garosci (UPE) προς την Επιτροπή (11 Οκτωβρίου 1996)

Θέμα: Αναθεώρηση των τελωνειακών δασμών στον τομέα των πολυτίμων μετάλλων για την προστασία των ιταλών και ευρωπαίων χρυσοχόων

έχοντας υπόψη ότι οι τελωνειακοί δασμοί έχουν έντονες επιπτώσεις για την αποδοτικότητα των επιχειρήσεων στον τομέα της χρυσοχοΐας 7

έχοντας υπόψη ότι η τελική πράξη του Γύρου Ουρουγουάης που υπεγράφη στο Μαρακές δεν είχε τα προβλεπόμενα αποτελέσματα για τον τομέα των πολυτίμων μετάλλων δεδομένου ότι μείωσε μόλις περιθωριακά τους τελωνειακούς δασμούς που επιβάλλονται στα ευρωπαϊκά προϊόντα εκ μέρους των χωρών εισαγωγέων 7

έχοντας υπόψη ότι για τον τομέα των ευρωπαϊκών πολυτίμων μετάλλων οι κύριες εμπορικές ευκαιρίες προέρχονται από τις μειώσεις εκ μέρους των βιομηχανικών κρατών 7

έχοντας υπόψη ότι υφίσταται έλλειψη αμοιβαιότητας όσον αφορά τις μειώσεις (ΕΕ 30%, ΗΠΑ 15%) και ότι κατά την τελευταία διετία στις αγορές των ΗΠΑ, η παρουσία ιταλικών και κοινοτικών προϊόντων μειώθηκε σε ποσοστό άνω του 20% 7

ερωτάται η Επιτροπή εάν θεωρεί σκόπιμο να παρέμβει προκειμένου:

1. να προασπίσει τις θέσεις εργασίας του τομέα όπου εξάλλου έχει ήδη αρχίσει να παρουσιάζεται το ταμείο ανεργίας 7

2. να αποφύγει πιθανή μετανάστευση των παραγωγικών δραστηριοτήτων προς εξωκοινοτικές προνομιακές χώρες 7

3. να επαναδιαπραγματευθούν οι τελωνειακοί δασμοί για τον τομέα τόσο σε διμερές επίπεδο (ΗΠΑ Trnsatlantic Business Dialogue) όσο και σε πολυμερές επίπεδο (ΠΟΕ, αναθεώρηση των συμφωνιών του Γύρου Ουρουγουάης κατά τη διάσκεψη της Σιγκαπούρης το Δεκέμβριο του 1996).

Απάντηση του κ. Leon Brittan εξ ονόματος της Επιτροπής (29 Οκτωβρίου 1996)

Η Επιτροπή προσπαθεί να βελτιώσει την πρόσβαση της κοινοτικής βιομηχανίας στις αγορές των εμπορικών της εταίρων. Οι κατευθυντήριες αρχές αυτής της στρατηγικής περιέχονται στην ανακοίνωση της Επιτροπής που φέρει τον τίτλο «Η παγκόσμια πρόκληση του διεθνούς εμπορίου: μια στρατηγική πρόσβασης στην αγορά για την Ευρωπαϊκή Ένωση» ((COM (96)53. )). Υπό το πνεύμα αυτής της ανακοίνωσης, η Επιτροπή προέβη σε επαφές με ευρωπαϊκές ενώσεις κοσμηματοπωλών, με σκοπό να διευκολυνθεί η πρόσβαση των προϊόντων τους στις κυριότερες εξαγωγικές αγορές της Κοινότητας.

Η Επιτροπή συμμερίζεται τον προβληματισμό του Αξιότιμου Μέλους του Κοινοβουλίου σχετικά με την απασχόληση και τη μεταφορά των βιομηχανικών δραστηριοτήτων έξω από την Κοινότητα και θα λάβει υπόψη της τη σημασία που έχει να επιδιωχθεί βελτίωση σε πολυμερές επίπεδο της σημερινής δασμολογικής κατάστασης. Επιπλέον, η Επιτροπή θεωρεί σημαντικό, στο πλαίσιο του διαλόγου για τις διατλαντικές επιχειρήσεις, να θίξουν αυτό το πρόβλημα τα ενδιαφερόμενα μέρη στην αρμόδια ομάδα συζητήσεων που ασχολείται με την ελευθέρωση των συναλλαγών, συμπεριλαμβανομένων των δασμών.
ΓΡΑΠΤΗ ΕΡΩΤΗΣΗ E-1498/96 υποβολή: Alan Donnelly (PSE) προς την Επιτροπή (12 Iουνίου 1996)

Θέμα: Aφορολόγητα είδη και οι συνέπειες από την ύπαρξή τους στο έλλειμμα του δημοσίου τομέα

Έχει πραγματοποιήσει η Επιτροπή τυχόν μελέτη με θέμα τη συνολική απώλεια εσόδων από φορολογία για τα κράτη μέλη η οποία προέρχεται από τη συνεχιζόμενη ύπαρξη πωλήσεων αφορολογήτων ειδών για καταναλωτές που ταξιδεύουν αεροπορικώς ή δια θαλάσσης από ένα κράτος μέλος σε ένα άλλο;

Εάν επρόκειτο να τεθεί ευθύς αμέσως εν ισχύι πλήρης κατάργηση των ποσοτήτων αφορολογήτων ειδών που δικαιούται κανείς κατά τη μετακίνηση μεταξύ κρατών μελών της Ευρωπαϊκής Ενώσεως ποιός θα ήταν ο αντίκτυπος αυτής της αποφάσεως στη δυνατότητα των κρατών μελών να ικανοποιήσουν το κριτήριο του δημοσίου ελλείμματος από τα κριτήρια συγκλίσεως για την οικονομική και νομισματική ένωση;

Απάντηση του κ. de Silguy εξ ονόματος της Επιτροπής (5 Σεπτεμβρίου 1996)

Η Επιτροπή δεν έχει εκπονήσει μελέτη σχετικά με το συνολικό διαφυγόν κέρδος που συνεπάγεται για τα φορολογικά έσοδα των κρατών μελών, η ύπαρξη καταστημάτων αφορολογήτων ειδών στα οποία έχουν πρόσβαση οι επιβάτες αεροσκαφών ή πλοίων που εκτελούν δρομολόγια μεταξύ δύο κρατών μελών.

Πάντως, στο πλαίσιο έκθεσης για τα συστήματα ελέγχου από τον πωλητή που εφαρμόζονται στα κράτη μέλη, η Επιτροπή ζήτησε από τα τελευταία, (με εξαίρεση την Αυστρία, τη Φινλανδία και τη Σουηδία οι οποίες, κατά την περίοδο εκείνη, δεν είχαν ακόμη ενταχθεί στην Ευρωπαϊκή Ένωση) στατιστικά στοιχεία για τις αφορολόγητες πωλήσεις. Στο βαθμό που ήταν διαθέσιμα αυτά τα πληροφοριακά στοιχεία τα κράτη μέλη διαβίβασαν στην Επιτροπή τα συνολικά ποσά των αφορολόγητων πωλήσεων για το 1993. Από τα στοιχεία που συγκέντρωσε η Επιτροπή προκύπτει ότι το σύνολο των αφορολόγητων πωλήσεων αντιπροσωπεύει ένα ιδιαίτερα χαμηλό ποσοστό του ΑΕΠ των κρατών μελών.

Δεδομένου ότι το σύνολο των αφορολόγητων πωλήσεων αντιπροσωπεύει μικρό ποσοστό του ΑΕΠ και λαμβανομένων υπόψη των δυνητικών άμεσων και έμμεσων επιπτώσεων, οι οποίες μπορούν εν μέρει να αλληλοεξουδετερωθούν, που θα έχει η πλήρης κατάργηση των ατελειών στις φορολογικές δαπάνες και έσοδα, η κατάργηση αυτή δεν θα επηρεάσει την ικανότητα των κρατών μελών να ικανοποιήσουν το κριτήριο σύγκλισης της ΟΝΕ σχετικά με το δημοσιονομικό έλλειμμα.
ΓΡΑΠΤΗ ΕΡΩΤΗΣΗ E-2112/96 υποβολή: Carlos Pimenta (PPE) προς την Επιτροπή (26 Iουλίου 1996)

Θέμα: Το φράγμα Alqueva

Η οδηγία 85/337/ΕΟΚ ((ΕΕ L 175 της 05.07.1985, σελ. 40. )) απαιτεί στις μελέτες για την εκτίμηση των επιπτώσεων στο περιβάλλον να αποτιμάται ο έμμεσος αντίκτυπος των έργων.

Οι υφιστάμενες μελέτες με θέμα το έργο Alqueva δεν εξετάζουν τον αντίκτυπο της μεταφοράς ύδατος προς τη λεκάνη του Sado, έναν στόχο μείζονος σημασίας του έργου. Τούτο είναι ιδιαιτέρως σοβαρό, καθόσον οι εκβολές του Sado συνιστούν σημαντική ζώνη ειδικής προστασίας.

Θα ζητήσει η Επιτροπή να γίνει αποτίμηση αυτών καθώς και άλλων εμμέσων αντικτύπων, ή θα αγνοήσει αυτή την απαίτηση της οδηγίας;

Απάντηση της κας Bjerregaard εξ ονόματος της Επιτροπής (30 Σεπτεμβρίου 1996)

Η κατασκευή του συνόλου των έργων υποδομής που αφορούν την επένδυση στο φράγμα Alqueva υπολογίζεται ότι θα καλύψει περίοδο 30 περίπου ετών.

Η Επιτροπή θεωρεί ότι είναι αναγκαίο όλα τα τμήματα του έργου που θα εκτελεστούν μετά το 2002 (περιοχές που εντάσσονται στο αρδευτικό σχέδιο, νέα φράγματα, αρδευτικά κανάλια, προβλεφθείσα μεταφορά ύδατος από τον Guardiana στη λεκάνη του Sado) να αποτελέσουν αντικείμενο εκτίμησης των περιβαλλοντικών επιπτώσεων σύμφωνα με την οδηγία 85/337/ΕΟΚ.
ΓΡΑΠΤΗ ΕΡΩΤΗΣΗ E-1664/96 υποβολή: Juan Colino Salamanca (PSE) και Jesϊs Cabezσn Alonso (PSE) προς την Επιτροπή (24 Iουνίου 1996)

Θέμα: Κατανάλωση του βοείου κρέατος

Από τότε που σημειώθηκε η κρίση των λεγομένων «τρελών αγελάδων», σε τί ποσοστό εκτιμάται ότι περιορίστηκε η κατανάλωση του βοείου κρέατος στις χώρες της Ευρωπαϊκής Ένωσης;

Απάντηση του κ. Fischler εξ ονόματος της Επιτροπής (5 Σεπτεμβρίου 1996)

Η κρίση που προέκυψε από την σπογγώδη εγκεφαλοπάθεια των βοοειδών (ΣΕΒ) προκάλεσε την ταχεία και συνεχή υποβάθμιση της αγοράς του βοείου κρέατος. Αυτό συνεπάγεται μεγάλη πτώση της κατανάλωσης (της τάξεως του 20 με 30% σε ορισμένα κράτη μέλη), πτώση των τιμών που καταβάλλονται στον παραγωγό και των πολύ σημαντικών αγορών στην παρέμβαση.

Είναι πολύ δύσκολο να δοθούν στοιχεία σχετικά με την πτώση της κατανάλωσης βοείου κρέατος στην Κοινότητα, δεδομένου ότι ο αντίκτυπος από την κρίση διαφέρει πολύ, ανάλογα με τα κράτη μέλη, τα συγκεκριμένα προϊόντα και την υπό εξέταση περίοδο. Είναι φυσικό ότι τα κράτη μέλη όπου αποκαλύφθηκαν περιπτώσεις σπογγώδους εγκεφαλοπάθειας των βοοειδών, υπήρξαν τα πλέον ζημιωμένα 7 το ίδιο ισχύει και για τα μεταποιημένα προϊόντα και για τα σφάγια που η πτώση της κατανάλωσής του είναι πολύ μεγαλύτερη απ' ότι η κατανάλωση των ευγενέστερων τεμαχίων και των κρεάτων τα οποία φέρουν την εγγύηση με μία ετικέτα που αφορά την ποιότητα 7 οι πωλήσεις τους μάλιστα αυξήθηκαν συνολικά. Τέλος, η πτώση της εσωτερικής ζήτησης ήταν μεγαλύτερη στις εβδομάδες που ακολούθησαν αμέσως την έναρξη της κρίσης κατά το τέλος Μαρτίου, και αυτή τη στιγμή τείνει να αποσωβηθεί σιγά σιγά. Τα εξαιρετικά μέτρα που έχουν ληφθεί για την καταστροφή των ζώων, και κρεαταλευρών, που είναι σε θέση να μεταδώσουν την σπογγώδη εγκεφαλοπάθεια των βοοειδών καθώς και τα μέτρα που θα ληφθούν προσεχώς για έναν καλύτερο εντοπισμό των ζώων και την σήμανση των κρεάτων, θα πρέπει να βοηθήσουν τον περιορισμό της συνολικής πτώσης της κατανάλωσης του βοείου κρέατος στην Κοινότητα.
ΓΡΑΠΤΗ ΕΡΩΤΗΣΗ E-2187/96 υποβολή: Ian White (PSE) προς την Επιτροπή (2 Αυγούστου 1996)

Θέμα: Το φαινόμενο «Βόμβος του H.Β.» (UK Hum)

Επιστήμονες έχουν εντοπίσει ένα φαινόμενο ενός αντιληπτού ήχου χαμηλής συχνότητας που είναι γνωστός ως «Βόμβος του Η.Β.» (UK Hum) ο οποίος λέγεται ότι επηρεάζει 6% του πληθυσμού του Η.Β. 2% του πληθυσμού των ΗΠΑ λέγεται ότι επηρεάζεται από παρεμφερές φαινόμενο.

Γνωρίζει η Επιτροπή εάν το εν λόγω φαινόμενο παρατηρείται σε άλλα κράτη μέλη της Ευρωπαϊκής Ένωσης, και εάν όντως αυτό συμβαίνει, διαθέτει κάποιες πληροφορίες σχετικά με τη γεωγραφική κατανομή του;

Απάντηση της κας Cresson εξ ονόματος της Επιτροπής (24 Σεπτεμβρίου 1996)

Η Επιτροπή δεν διαθέτει στοιχεία σχετικά με την ακρόαση χαμηλών συχνοτήτων.

Καμιά ερευνητική δραστηριότητα δεν διεξάγεται σήμερα επί του θέματος αυτού σε κοινοτικό επίπεδο.
ΓΡΑΠΤΗ ΕΡΩΤΗΣΗ E-2030/96 υποβολή: Michael Spindelegger (PPE) προς την Επιτροπή (19 Iουλίου 1996)

Θέμα: Διαφορές στις μεθοριακές διατυπώσεις για τους πολίτες της ΕΕ κατά τα ταξίδια στο εσωτερικό της Κοινότητας

Η υλοποίηση της προβλεπόμενης στο άρθρο 7α της Συνθήκης ΕΚ δημιουργία ενός χώρου χωρίς εσωτερικά σύνορα, ιδιαίτερα όσον αφορά την κυκλοφορία προσώπων, συναντά έως σήμερα σοβαρές δυσκολίες.

Συνέβη το ακόλουθο συγκεκριμένο περιστατικό: Ένας Αυστριακός ταξιδιώτης επέλεξε να μεταβεί στην Ιρλανδία, όπου επήγαινε για διακοπές, μέσω Μονάχου, δεδομένου ότι κατοικεί στο δυτικό τμήμα της Αυστρίας. Στο αεροδρόμιο του Μονάχου, ωστόσο, δεν του επετράπη να αναχωρήσει από τη Γερμανία, διότι έφερε μαζί του «μόνο» αυστριακό δελτίο ταυτότητας και όχι διαβατήριο. Έτσι, δεν κατέστη δυνατόν να πραγματοποιήσει το ταξίδι των διακοπών του.

Κατά το προηγούμενο ταξίδι του στην Ιρλανδία ο συγκεκριμένος ταξιδιώτης μετακινήθηκε χωρίς πρόβλημα με το αυστριακό του δελτίο ταυτότητας, έχοντας μεταβεί εκεί μέσω Ελβετίας -όπου επίσης ταξίδεψε χωρίς κανένα πρόβλημα μόνο με το δελτίο ταυτότητάς του. Η κατάσταση επομένως έχει ως εξής: για τους Αυστριακούς πολίτες που ταξιδεύουν στην Ιρανδία το δελτίο ταυτότητας θεωρείται έγκυρο ταξιδιωτικό έγγραφο για τη διέλευση των συνόρων, εκτός αν η αναχώρησή τους γίνει μέσω Γερμανίας!

Προτίθεται η Ευρωπαϊκή Επιτροπή να λάβει μέτρα έτσι ώστε, για το διάστημα κατά το οποίο δεν έχει επιτευχθεί η πλήρης κατάργηση των συνοριακών ελέγχων στο εσωτερικό της Κοινότητας, να διασφαλίσει τουλάχιστον την ίση μεταχείριση των πολιτών της Ένωσης όσον αφορά τα αναγκαία ταξιδιωτικά έγγραφα για τη διέλευση εσωτερικών συνόρων της Κοινότητας;

Απάντηση του κ. Monti εξ ονόματος της Επιτροπής (3 Οκτωβρίου 1996)

Η Επιτροπή επιθυμεί να υπενθυμίσει ότι σύμφωνα με το ισχύον κοινοτικό δίκαιο σε θέματα ελεύθερης κυκλοφορίας, οι πολίτες της Ένωσης έχουν δικαίωμα να εξέρχονται από το έδαφος κράτους μέλους για να μεταβούν σε άλλο κράτος μέλος καθώς και το δικαίωμα να εισέρχονται σε έδαφος κράτους μέλους μέσω απλής επίδειξης ισχύοντος δελτίου ταυτότητας ή διαβατηρίου (βλέπε ίδίως τα άρθρα 2.1 και 3.1 της οδηγίας 68/360/ΕΟΚ) ((ΕΕ L 257 της 19.10.1968. )).

Εάν το Αξιότιμο Μέλος του Κοινοβουλίου επιθυμεί να αποστείλει στην Επιτροπή όλα τα απαραίτητα στοιχεία σχετικά με τα καταγγελθέντα περιστατικά, η Επιτροπή δεν θα παραλείψει, ενδεχομένως, μετά από εξέταση της καταγγελίας, να διερευνήσει το ζήτημα στο πλαίσιο της διαδικασίας που προβλέπεται από το άρθρο 169 της συνθήκης ΕΚ.
ΓΡΑΠΤΗ ΕΡΩΤΗΣΗ E-2328/96 υποβολή: Gianni Tamino (V) προς την Επιτροπή (27 Αυγούστου 1996)

Θέμα: Έλεγχος των στατιστικών σχετικά με τη διεξαγωγή πειραμάτων σε ζώα

Σε απάντηση στην ερώτησή μου Ε-2641/95 ((ΕΕ C 79 της 18.03.1996, σελ. 12 )), η Επιτροπή ανήγγειλε (στις 6 Δεκεμβρίου 1995) ότι επρόκειτο να εξετάσει σύνομα, από κοινού με τις ιταλικές αρχές, τα στοιχεία που προέκυψαν από τις διάφορες στατιστικές που πραγματοποιήθηκαν στην Ιταλία σχετικά με τον αριθμό των ζώων που χρησιμοποιούνται σε πειράματα (οδηγία 86/609/ΕΟΚ) ((ΕΕ L 358 της 18.12.1986, σελ. 1 )) 7

Μπορεί η Επιτροπή να αναφέρει σήμερα τις εκτιμήσεις και τα τυχόν μέτρα που πρόκειται να ληφθούν για τον σκοπό αυτό;

Απάντηση της κας Bjerregaard εξ ονόματος της Επιτροπής (1 Oκτωβρίου 1996)

Η Επιτροπή συνήντησε τις ιταλικές αρχές, με αντικείμενο την έκθεση που προβλέπεται στα άρθρα 13 και 26 της οδηγίας 86/609/ΕΟΚ σχετικά με τον αριθμό των ζώων που χρησιμοποιούνται για πειραματικούς ή για άλλους επιστημονικούς σκοπούς.

Η συνάντηση αυτή είχε ως αποτέλεσμα την αποσαφήνιση των τροποποιήσεων που το ιταλικό Υπουργείο Υγείας επέφερε με υπουργική εγκύκλιο, στη συλλογή των στατιστικών στοιχείων, στη μορφή των πινάκων και στη συχνότητα της συγκέντρωσής τους.

Κατ' αυτόν τον τρόπο, οι ιταλικές αρχές συμμορφούνται με τις διατάξεις της οδηγίας 86/609/ΕΟΚ περί της συλλογής των στατιστικών στοιχείων και ως εκ τούτου ανταποκρίνονται στις απαιτήσεις των άρθρων της 13 και 26.
ΓΡΑΠΤΗ ΕΡΩΤΗΣΗ E-1946/96 υποβολή: Hiltrud Breyer (V) προς την Επιτροπή (16 Iουλίου 1996)

Θέμα: Η σπογγώδης εγκεφαλοπάθεια των βοοειδών (ΣΕΒ) και το μητρικό γάλα

1. Γνωρίζει η Επιτροπή ότι σύμφωνα με μελέτες ο ιός της ΣΕΒ εντοπίσθηκε και στο μητρικό γάλα εγκύου γυναίκας η οποία είχε εκδηλώσει την ασθένεια Creutzfeld-Jakob;

2. Πώς αξιολογεί η Επιτροπή τον κίνδυνο μεταβίβασης του ιού της ΣΕΒ από το μητρικό γάλα;

3. Πώς αξιολογεί η Επιτροπή το γεγονός ότι ο ιός εντοπίσθηκε και στον ιστό της μήτρας, αν και ο χρόνος επώασης στη μήτρα διαρκεί κανονικά περισσότερο;

4. Μπορεί να αποκλείσει η Επιτροπή τη μεταβίβαση του ιού της ΣΕΒ από το μητρικό γάλα;

5. Μπορεί να εγγυηθεί η Επιτροπή ότι αποκλείεται κάθετη μόλυνση;

6. Ποιές μελέτες και έρευνες διαθέτει η Επιτροπή;

Απάντηση του κ. Flynn εξ ονόματος της Επιτροπής (15 Οκτωβρίου 1996)

1. Η Επιτροπή δεν γνωρίζει περίπτωση κατά την οποία η σπογγώδης εγκεφαλοπάθεια των βοοειδών (ΣΕΒ) μεταδόθηκε σε έγκυο γυναίκα. Σε ένα άρθρο του New England journal of medicine αναφερόταν ότι σε μια περίπτωση κατέστη δυνατόν να μεταδοθεί η ασθένεια Creutzfeld Jacob (CJD) σε ποντίκια από ιστούς και υγρά προερχόμενα από έγκυο γυκαίκα που πέθανε από την ασθένεια Creutzfeld Jacob. Ένα από τα υγρά αυτά ήταν πρωτόγαλα. Άλλα επιδημιολογικά στοιχεία από περιπτώσεις εγκύων προσβεβλημένων από CJD και Kuru δεν δείχνουν ότι το μητρικό γάλα μεταδίδει τον παράγοντα.

2. - 4. Η αξιολόγηση του κινδύνου πιθανών περιπτώσεων μόλυνσης ύστερα από κατακράτηση ΣΕΒ σε άνθρωπο δεν είναι δυνατή, καθόσον μέχρι τώρα δεν υπάρχει επιβεβαιωμένη μετάδοση της ΣΕΒ στον άνθρωπο.

5. Η κάθετη μετάδοση της μεταδοτικής σπογγώδους εγκεφαλοπάθειας είναι γνωστό ότι λαμβάνει χώρα στα προβατοειδή (scrapie). Υπάρχουν πρόσφατα στατιστικά στοιχεία ότι η κάθετη μετάδοση της ΣΕΒ μπορεί να συμβεί παρόλο που δεν υπάρχει βιολογική εξήγηση για τον τρόπο μετάδοσης προς το παρόν. Αν πράγματι λαμβάνει χώρα κάθετη μετάδοση στα βοοειδή αυτό πιθανόν να γίνεται σε σχετικά χαμηλά επίπεδα.

Η μετάδοση της μεταδοτικής σπογγώδους εγκεφαλοπάθειας στον άνθρωπο δεν έχει ακόμη επιβεβαιωθεί και δεν υπάρχουν μελέτες που να αφορούν την κάθετη μετάδοση στον άνθρωπο. Επομένως η Επιτροπή δεν είναι σε θέση να δηλώσει κατά πόσον μια τέτοια μετάδοση είναι δυνατή.

6. Σε κοινοτικό επίπεδο, έχουν καθιερωθεί 6 ερευνητικά δίκτυα τα οποία ασχολούνται με θέματα παρακολούθησης της ασθένειας Creutzfeld Jacob, με την εναρμόνιση των νευροπαθολογικών διαγνωστικών κριτηρίων, με τον προσδιορισμό του παράγοντα, με την αποτελεσματικότητα του φραγμού μεταξύ ειδών και με την ανάπτυξη εναρμονισμένων διαδικασιών για τον προσδιορισμό και τον χαρακτηρισμό της ασθένειας.